Αλεξάνδρεια η Προφθασία

Η Αλεξάνδρεια ήταν αρχαία ελληνική πόλη στο ανατολικό Ιράν.

Λεγόταν αλλιώς και ΠροφθασίαΣτράβωνος γεωγραφικά, βιβλίο 11, παράγραφος 8,9: εἶτ᾽ εἰς Προφθασίαν τὴν ἐν Δραγγῇ χιλίους ἑξακοσίους, οἱ δὲ πεντακοσίους και στο βιβλίο 15, παράγραφος 2,8: ἡ δ᾽ ἐκτρέπεται μικρὸν ἀπὸ τῆς Ἀρίας πρὸς νότον εἰς Προφθασίαν τῆς Δραγγιανῆς· Βρισκόταν στην επαρχία της Δραγγιανής (σύνορα Ιράν-Αφγανιστάν-Πακιστάν). Κατά τον Ισίδωρο τον Χαρακηνό, κοντά στην εν λόγω Αλεξάνδρεια βρισκόταν και άλλη μία Αλεξανδρούπολις.Ισιδώρου Χαρακηνού Παρθικοί σταθμοί. 

Ιδρύθηκε από τον Μεγάλο Αλέξανδρο, το φθινόπωρο του 330 π.Χ. Λεγόταν Αλεξάνδρεια εν Δραγγιανή ή Προφθασία. Αυτή η προσωνυμία δηλώνει την έγκυρη αποκάλυψη της συνομωσίας του ιππάρχου Φιλώτα και του πατέρα του Παρμενίωνος, εις βάρος του Έλληνα βασιλιά. 

Πολύ πιθανόν να βρίσκεται νοτίως της πόλεως του Αφγανιστάν Farah, εκτός και αν πρόκειται για την ίδια αφγανική πόλη (η αρχαία ΦράδαΣτεφάνου Βυζαντίου Εθνικά: Φράδα, πόλις ἐν Δράγγαις, ἣν Ἀλέξανδρος Προφθασίαν μετωνόμασεν, ὡς Χάραξ ἐν ἕκτῳ χρονικῶν.), στην οποία σώζεται ακρόπολη του Μεγάλου Αλεξάνδρου.

 Παραπομπές 

 Πηγές 
 Περιοδικό Ιστορικά θέματα, τεύχος 2. 

Κατηγορία:Αρχαίες πόλεις της Περσίας
Κατηγορία:Εκστρατεία του Μεγάλου Αλεξάνδρου
Κατηγορία:Πόλεις που ίδρυσε ο Μέγας Αλέξανδρος